සමුළුවට අපි පක්ෂයි. ඒත් ජනතාව හාමතේ කියල ජනතාවගෙන් හූරාකාලා ඒ මුදල් සමුළුවට වැය කරන එකටයි අපි විරුද්ධ. මොකද කාර් 50ට විතරක් රු. කෝටි 500ක් ආණ්ඩුව වැය කරනවා. කොළඹ අලංකරණය හා අනිත් වියදම් කෝටි 8000ක් පනීවි කියල නිලධාරීන් කියනවා. මෙච්චර බංකොළොත් රටේ ජනතාව දුක් විඳිද්දී ජාත්‍යන්තර මඟුල් කන්න හදන්නේ ජනතාව පිට බර පටවලයි. ඒ මදිවාට රු. කෝටි 31,500ක් වැය කරලා එයාර් බස් 13ක් ගන්නත් හදන්නේ කාගේ සාක්කුවට කෝටි ගණන් කොමිස් වැටෙන නිසාද කියලයි අපි අහන්නේ.  ශ්‍රී ලංකන් ගිය වසරේ විතරක් රු. කෝටි 2900ක් පාඩුයි. ආණ්ඩුව ඇමෙරිකාවේ ඇරිසෝනා ගුවන් යානා පාක් එකෙන් ප්ලේන් අරගෙන ලීසිං කොම්පැණියකට විකුණලා ඒ යානා ටිකම ආපසු ලංකාවට බද්දට ගන්නයි හදන්නේ. එතනදී තමයි කොමිස් කුට්ටිය ලැබෙන්නේ. මේ රටේ ජනතාව මේ ආණ්ඩුව රකින්න පෙළපාලි යනවා නොවෙයි හරිනම් ගහල එළවන්න  ඕනෑ. කැබිනට් අනුමැතිය පවා නැතිව පිට පාරෙනුයි මේ යෝෂිත එයාර් බස් ගනුදෙනුව කරන්න හදන්නේ. 